Voortgesette daling in Covid-19-syfers(Argieffoto: Unsplash) Die huidige vlaag Covid-19-infeksies toon tekens van ŉ voortgesette afwaartse neiging en 6 270 nuwe gevalle van die koronavirus is bevestig. Die Nasionale Instituut vir Oordraagbare Siektes (Nios) sê die positiwiteitskoers staan tans op 12%. Meer as 52 000 toetse is sedert die vorige verslag gedoen en tot dusver is 2 843 042 Covid-19-gevalle bevestig. Nog 175 Covid-19-verwante sterftes is aangemeld en die algehele sterftesyfer staan op 84 327. Altesame 2 637 706 mense het reeds herstel en daar is nou 121 009 aktiewe gevalle van die virus landwyd. In hierdie stadium is die meeste nuwe gevalle in die Wes-Kaap (24%), gevolg deur KwaZulu-Natal (20%), die Oos-Kaap (18%), Gauteng (10%), die Vrystaat (9%), Mpumalanga en die Noord-Kaap (7% elk), Noordwes (4%) en Limpopo (2%). Die getal nuwe gevalle (6 270) is laer as ŉ dag tevore (7 338), asook laer as die gemiddelde getal nuwe gevalle oor die vorige sewe dae (6 663). Volgens Nios is nog 304 mense in hospitale opgeneem vir behandeling van die virus en net meer as 11 000 mense ontvang tans behandeling daarvoor in hospitale. Die nasionale departement van gesondheid sê 225 558 mense is Donderdag teen Covid-19 ingeënt en in die geheel het 14,3 miljoen reeds die entstof ontvang. Inentings per provinsie: